Kārlis Albanuss
Kārlis Augusts Albanuss (vācu: Karl August Albanus; dzimis 1837. gada 3. maijā, miris 1887. gada 12. jūnijā) bija vācbaltiešu izcelsmes ārsts. Dzimis Daugavgrīvas draudzes mācītāja ģimenē. Dzīvojis Engelharta muižā pie Krimuldas un Bērzainē pie Cēsīm. No 1855. līdz 1859. gadam studēja zooloģiju un medicīnu Tērbatas Universitātē. No 1862. gada - ārsts Sanktpēterburgā un Tbilisi (lielkņaza Mihaila Nikolajeviča ārsts). Kā ārsts no 1877. līdz 1878. gadam piedalījās Krievu-turku karā. 1887. gadā atgriezies Rīgā.